Diari Oficial de la Generalitat Valenciana


Sumari del DOGV 4236, del 25-04-2002 (2002/3872)

RESOLUCIÓ de 12 d'abril de 2002, de la Conselleria de Cultura i Educació, per la qual s'adjudiquen les ajudes per a dotar del lot bibliogràfic fundacional destinat a centres de lectura públics de nova creació de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3872


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 d'abril de 2002, de la Conselleria de Cultura i Educació, per la qual s'adjudiquen les ajudes per a dotar del lot bibliogràfic fundacional destinat a centres de lectura públics de nova creació de la Comunitat Valenciana. [2002/3872]
  
Per Ordre de 22 de novembre de 2001 de la Conselleria de Cultura i Educació (DOGV núm. 4.153, de 21 de desembre de 2001) es convocà concurs públic per a la concessió d'ajudes per a dotar del lot bibliogràfic fundacional destinat a centres de lectura públics de nova creació de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es reuní el Consell de Biblioteques de la Generalitat Valenciana previst a la base quinta de l'annex I de l'esmentada convocatòria, el qual ha elevat les propostes corresponents.
  
En virtut de les competències transferides a la Generalitat Valenciana en matèria de cultura pel Reial Decret 3066/83, de 13 d'octubre; d'acord amb l'article 2 del Decret 16/95, d'11 de juliol, de la Presidència de la Generalitat Valenciana; i en virtut de les facultats delegades per Ordre del conseller de Cultura i Educació de 13 de març 2000 (DOGV núm. 3.735, de 20 d'abril), he resolt:
  
Primer
  
Concedir a les entitats locals que es citen a continuació les ajudes econòmiques següents, en concepte de transferències de capital, que solament podran finançar les despeses derivades de la adquisició del lot bibliogràfic fundacional destinat als centres de lectura públics de nova creació amb sol·licitut aprovada anteriorment pel Consell de Biblioteques de la Generalitat Valenciana.
  
Ajuntaments Ajudes
  
Agència de Lectura de Torrent 12.771 euros
  
Agència de Lectura de Mutxamel 12.771 euros
  
Agència de Lectura de Benicull de Xúquer 12.771 euros
  
Agència de Lectura de Benirredrà 12.771 euros
  
Agència de Lectura de Millena 9.016 euros
  
Segon
  
A) Denegar a les entitats locals citades a continuació la dotació del lot bibliogràfic fundacional per no complir les condicions de la base segona de l'annex I.
  
Ajuntament d'Aín.
  
Ajuntament de Benlloch.
  
Ajuntament d'Albalat dels Sorells.
  
B) Reconéixer la signatura dels convenis de col·laboració per a la creació de agències de lectura als Ajuntaments d'Aielo de Rugat i Llíria, el qual lot bibliogràfic fundacional es donarà mitjançant les ordres oportunes.
  
Tercera
  
De conformitat amb allò establert en els articles 10, 14, 44 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 12 d'abril de 2002.- El director general del Llibre, Arxius i Biblioteques: José Luis Villacañas Berlanga.